CELEX: 32011R0131
Language: sl
Date: 2011-02-14 00:00:00
Title: Uredba Sveta (EU) št. 131/2011 z dne 14. februarja 2011 o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

15.2.2011   
            
            
               SL
            
            
               Uradni list Evropske unije
            
            
               L 41/1
            
         UREDBA SVETA (EU) št. 131/2011
   z dne 14. februarja 2011
   o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215(1) Pogodbe,
   ob upoštevanju Sklepa Sveta 2011/100/SZVP o spremembi Skupnega stališča 2003/495/SZVP o Iraku (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               V skladu z Resolucijo Varnostnega sveta Združenih narodov (VSZN) 1483 (2003) je člen 2 Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom (2) uvedel posebne ureditve glede plačil za izvoz nafte, naftnih proizvodov in zemeljskega plina iz Iraka, medtem ko je člen 10 navedene uredbe uvedel posebne ureditve glede imunitete nekaterih iraških sredstev pred sodnimi postopki.. Te posebne ureditve so se uporabljale do 31. decembra 2010.
            
         
               (2)
            
            
               Resolucija VSZN 1956 (2010) je določila, da bi se morale te posebne ureditve uporabljati še do 30. junija 2011 ter da se po tem datumu ne bi smele več uporabljati. V skladu s Sklepom Sveta 2011/100/SZVP bi bilo zdaj treba ustrezno spremeniti Uredbo Sveta (ES) št. 1210/2003.
            
         
               (3)
            
            
               Da se zagotovi učinkovitost ukrepov iz te uredbe, mora ta začeti veljati takoj –
            
         SPREJEL NASLEDNJO UREDBO:
   Člen 1
   Odstavek 3 člena 18 Uredbe (ES) št. 1210/2003 se nadomesti z naslednjim:
   
      „3.   Člena 2 in 10 se uporabljata do 30. junija 2011.“.
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. februarja 2011
      
         
            Za Svet
         
         
            Predsednica
         
         HOFFMANN R.
      
   
   
      (1)  Glej stran 9 tega uradnega lista.
   
      (2)  UL L 169, 8.7.2003, str. 6.